ሀገር በቀል የግብረ-ገብ፣ የዜግነትና የሰላም እሴቶችን ያካተተ ስርዓተ-ትምህርት ለማዘጋጀት እየተሠራ መሆኑን ትምህርት ሚኒስቴር አስታወቀ፡፡
ሀገር በቀል የግብረ-ገብ፣ የዜግነትና የሰላም እሴቶችን ያካተተ ስርዓተ-ትምህርት ለማዘጋጀት እየተሠራ መሆኑን ትምህርት ሚኒስቴር አስታወቀ፡፡ባሕር ዳር፡ ታኅሣሥ 27/2013 ዓ.ም (አብመድ) በሥነምግባር የታነፀ ዜጋ ለመፍጠር ሀገር በቀል የግብረ-ገብ፣ የዜግነትና የሰላም እሴቶችን ያካተተ ሥርዓተ-ትምህርት ለማዘጋጀት ትምህርት ሚኒስቴር አውደ ጥናት እያካሄደ ነው።አውደ ጥናቱ በስርዓተ ትምህርቱ ውስጥ የሀገር በቀል የግብረ-ገብ፣ ዜግነትና የሰላም እሴቶች ላይ ግብዓት መሰብሰብ ዓላማ ያደረገ ነው።የሚሻሻለው የግብረ-ገብና ዜግነት ትምህርት ከ1ኛ -6ኛ ክፍል የግብረ-ገብ ትምህርት እንዲሁም ከ7ኛ ክፍል ጀምሮ ደግሞ የዜግነት ትምህርት ተብሎ የሚዘጋጅ መሆኑን ትምህርት ሚኒስቴር በማኅበራዊ ትስስር ገጹ አመልክቷል፡፡ለሚዘጋጀው የግብረ-ገብና ዜግነት ትምህርት ሥርዓተ ትምህርት ከአዲስ አበባ ዩኒቨርስቲ፣ ከወሎ ዩኒቨርስቲ፣ ከአዲስ ኪነ-ጥበባት የባህል ማዕከል፣ ከኢትዮጵያ ሀይማኖት ተቋማት ጉባዔ፣ ምሁራን፣ ተመራማሪዎች፣ የፍልስፍናና የሀይማኖት ሰዎች ጥናታዊ ፅሁፎችን አቅርበው ውይይት ተደርጎባቸዋል፡፡